"Mõlemad preemia saanud tööd on aktuaalsetel teemadel ja otsese praktilise väärtusega,  millel on Eesti betoonehituses reaalset kasutust," ütles Eesti Betooniühingu juhatuse esimees Mati Laurson.    Eesti Betooniühingu juhatuse põhjendustest üliõpilaspreemiate määramisele:  Ksenia Kaevu magistritööst "Betoonkonstruktsioonide tulepüsivusarvutused":  "Betoonkonstruktsioonide kandevõime arvutamiseks tulekahju olukorras puudus praktikas seni eestikeelne abimaterjal. Lõputöö on aktuaalne, väärib jätkamist ja laiemat tutvustamist projekteerijatele".    Renno Reitsniku  magistritööst "Põrandapinnete kahanemispingete määramine":  "Teema on aktuaalne ja omab praktilist väärtust. Uurimistööd on läbi viidud põhjaliku katsete planeerimise ja sooritamisega ning adekvaatse andmetöötluse ja analüüsiga. Uudse momendina kahanemispingete määramiseks on kasutatud poolpurustavat augumeetodit, mida võib edukalt kasutada olemasolevate elementide pingete määramiseks. Positiivsena võib märkida erinevate mõõtmismeetoditega saadud tulemuste võrdlust, mis suurendab nende  usaldusväärsust".    Eesti Betooniühingu üliõpilaspreemiate pidulik kätteandmine toimus kõrgkoolide lõpuaktustel. Eesti Maaülikoolis andis preemia üle Eesti Betooniühingu juhatuse esimees Mati Laurson ja Tallinna Tehnikaülikoolis Eesti Betooniühingu juhatuse liige Heiki Meos.